CELEX: C2005/193/27
Language: lv
Date: 2005-08-06 00:00:00
Title: lieta C-236/05: Prasība pret Lielbritānijas un Ziemeļīrijas Apvienoto Karalisti, ko Eiropas Kopienu Komisija iesniedza 2005. gada 30. maijā

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 193/17
            
         Prasība pret Lielbritānijas un Ziemeļīrijas Apvienoto Karalisti, ko Eiropas Kopienu Komisija iesniedza 2005. gada 30. maijā
   (lieta C-236/05)
   (2005/C 193/27)
   tiesvedības valoda — angļu
   Eiropas Kopienu Tiesā 2005. gada 30. maijā izskatīšanai ir iesniegta prasība pret Lielbritānijas un Ziemeļīrijas Apvienoto Karalisti, ko cēla Eiropas Kopienu Komisija, kuru pārstāv Kārena Benksa [Karen Banks], pārstāve, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka, ar ievērojamu nokavējumu paziņojot datus, kas jādara zināmi saskaņā ar 19.i panta pirmo un otro ievilkumu Padomes 1993. gada 12. oktobra Regulā (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), Apvienotā Karaliste nav izpildījusi pienākumus, ko tai uzliek šie noteikumi;
            
         
               2)
            
            
               piespriest Apvienotajai Karalistei atlīdzināt tiesāšanās izdevumus.
            
         Pamati un galvenie argumenti
   Atbilstoši Regulas Nr. 2847/93 19.i pantam dalībvalstīm noteiktā termiņā elektroniski Komisijai jādara zināmi konkrēti dati. Komisijai šiem datiem jābūt pieejamiem, lai pārvaldītu un attīstītu kopējo zivsaimniecības politiku, ciktāl tā saistīta ar dzīvo ūdeņu resursu saglabāšanu, pārvaldību un izmantošanu.
   Apvienotā Karaliste 19.i pantā paredzētos datus attiecībā uz 1999., 2000., 2001., 2002. un 2003. gadu darīja zināmus ar ievērojamu nokavējumu. 2004. gadam noteiktie termiņi netika ievēroti un vēl joprojām nav saņemti dati attiecībā uz 2005. gadu. Līdz ar to Komisija apgalvo, ka Apvienotā Karaliste nav izpildījusi pienākumus, ko tai uzliek minētais Regulas Nr. 2847/93 noteikums.
   
      (1)  OV L 261, 20.10.1993., 1. lpp.